作者：刘克庄
词牌/韵律：转调二郎神・二郎神

paragraphs: 抽还手版，受用处、十分轻省。
便衣翦家机，饭炊躬稼，且免支移系省。
帝悯龙锺蠲朝谒，予长假、毋烦申省。
笑木石虚斋，暮年忺做，端明提省。
闲冷。
橐金散尽，书筒来省。
有小小楼儿，看山待月，绝胜崔公望省。
两鹤随轩，一奴负锸，此外诸馀从省。
把一身本末，绿章奏过，泰玄都省。